El cultiu de la xufa es converteix en protagonista de la nova Ruta per l’Horta de Burjassot
2025-07-24

El mes de juny portarà amb si una nova Ruta per l’Horta de Burjassot. Amb l’arribada de les primeres calors estivals, el protagonisme indiscutible de la ruta serà la “xufa i l’orxata”, dos productes indispensables en la tradició i cuina valenciana.

Així, l’Ajuntament de Burjassot, des de l’Oficina de Sostenibilitat Local, dirigida per la regidora Lluna Àrias, ofereix la possibilitat a les veïnes i els veïns del municipi, el 9 de juny, que participen en la ruta gratuïta en la qual coneixeran allò més destacat sobre el cultiu de la xufa.

Les inscripcions per a formar part de les rutes han de realitzar-se en l’Oficina de Sostenibilitat Local, en el telèfon 96 364 95 15, o en el correu electrònic sostenibilitat@ayto-burjassot.es.